钦定古今图书集成/明伦汇编/氏族典/第364卷 > 《廖用贤尚友录》 > 阴世师
## 钦定古今图书集成/明伦汇编/氏族典/第364卷 > 《廖用贤尚友录》 > 阴世师

按《隋书阴寿传》：“寿子世师，少有节概，性忠厚，多武艺。
弱冠以功臣子拜仪同，累迁骠骑将军。炀帝嗣位，领
东都瓦工监。后三岁，拜张掖太守，入为武贲郎将，拜
楼烦太守。时帝在汾阳宫，世师闻始毕可汗将为寇，
劝帝幸太原。帝不从，遂有雁门之难。寻迁左翊卫将
军，与代王留守京师。及义军至，世师自以世荷隋恩”，
又藩邸之旧，遂勒兵拒守。月馀，城陷，见诛。